Seba

Sebastian Theodor Nimrell Ahrenberg (esinejanimi Seba; sündinud 26. mail 1974) on Rootsi produtsent ja DJ, plaadifirma Secret Operations omanik. Ta on eelkõige tuntud oma meloodilise trummi ja bassi poolest.Seba Interview. In Reach. 20.04.2016

Karjäär
Ahrenberg alustas elektroonilise muusika loomist 15-aastase muusikahuvilise noorukina. Alguses kasutas ta Atari arvutit, süntesaatorit ja trummimasinat, seejärel ostis ka sämpleri.Seba (Secret Operations) Interview (2015). Bass For The Raver. 27.10.2015 Esimesed Ahrenbergi produtseeritud lood liigitusid tekno alla, kuid peagi köitsid tema tähelepanu breakbeat'i helid.Artists: Seba. Secret Operations.

1990. aastate keskel moodustas Seba koos Loteki ja MC Sandoriga ambient-muusikat mängiva trummi ja bassi grupi Peanut Planet.Peanut Planet. Discogs 1995. aastal tuli LTJ Bukemi plaadifirma Good Looking Records alt välja Seba ja Loteki koostööna valminud singel "Sonic Winds". Duo andis Good Lookingu alt välja ka singli "Universal Music", misjärel ilmus erinevate LTJ Bukemile kuulunud plaadifirmade alt ridamisi Seba produtseeritud lugusid. Enamjaolt oli tegu atmosfäärilise trummi ja bassiga.

1997. aastal hakkas Seba korraldama Stockholmis üritustesarja "Secret Operations".Artists: Seba. Bassdrive Seba sõnul sai peosari nime selle järgi, et seal mängitud muusika oli tollal veel suhteliselt tundmatu ja kohale tulnud moodustasid seega justkui salaühingu.

1999. aastal andis Secret Operations välja CD-kogumiku "Case One". Ahrenberg kasutas sellel pseudonüümi Forme.Various ‎– Secret Operations Case One. Discogs Et Ahrenberg oli lepinguliselt seotud tantsumuusika plaadifirmaga Svek, ei olnud tal Secret Operationsi kui leibli üle täit kontrolli. Secret Operations andis kogumiku välja Sveki alaleiblina.

Aastatel 1999–2003 produtseeris Ahrenberg Sveki jaoks pseudonüüme Seba ja Forme kasutades house-muusikat. Jesper Dahlbäckiga (Lenk) koostööd tehes kasutati nime Sunday Brunch. 2002. aastal ilmus Sunday Brunchi kogumik "No Resistance".Sunday Brunch ‎– No Resistance. Discogs

2002. aastal asutas Seba iseseisva trummi ja bassi plaadifirma Secret Operations. Seda peab Seba ka oma leibli alguseks. Firma esimeseks väljalaskeks oli Seba ja Lenki lugu "Pieces", vokalistina lõi kaasa Robert Manos.Secret Operations. Discogs Seba kasutab plaadifirmat valdavalt enda loomingu välja andmiseks.

Aastatel 2004–2006 tegi Seba palju koostööd drumfunk'i staari Paradoxiga, mitmes loos kuuleb ka Robert Manose häält. 2006. aastal andsid Seba ja Paradox välja albumi "Beats Me".Seba & Paradox ‎– Beats Me. Discogs

2008. aastal ilmus album "Return to Forever" ja 2013. aastal "Identity".Seba. Discogs

Seba on aastate jooksul korduvalt Eestis esinemas käinud.20-09-2008 Sublime: Seba. Rada7. 200807-11-2009 SIN CITY – SEBA – Illusion. Rada7. 2009Sublime 3. sünnipäev @Telliskivi, reedel, w./Seba & Fracture. Jaga Biiti. 12.04.2011Rootsi d'n'b-ikoon Seba esitleb laupäeval Parteis albumit!. Rada7. 23.02.2013Von Krahlis esineb täna Rootsi tunnustatud muusik Seba. Postimees. 07.02.2014Põhjamaade meloodilise trummi ja bassi legend Seba esineb reedel Sinilinnus. Delfi Publik. 05.03.2015Fookuse 2. Sünnipäev – SEBA. Weekend. 24.07.2015TJUUN IN – SEBA!. Von Krahl. 03.03.2017TJUUN IN @klubi9/11 - SEBA (Swe). Jaanuar 2019

Albumid
Sunday Brunch – "No Resistance" (2002)
Seba & Paradox – "Beats Me" (2006)
Seba – "Return to Forever" (2008)
Seba – "Identity" (2013)

Viited

Välislingid
Discogs
Secret Operations
SoundCloud

Kategooria:Rootsi muusikud
Kategooria:Rootsi muusikaprodutsendid
Kategooria:DJd
Kategooria:Sündinud 1974